Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1.5. Az 1.3. pont b) és c) alpontjai esetében, amennyiben a húskészítmények és egyes egyéb állati eredetû termékek elõállításának és forgalomba hozatalának élelmiszerhigiéniai feltételeirõl szóló 20/2003. (II. 28.) FVM rendelet
Paragraph Index: 412

2. Általános rendelkezések 2.1. Az élelmiszereket a forgalmazás valamennyi szakaszában szakosítottan úgy kell elhelyezni, hogy azokra sem más élelmiszer, sem egyéb anyag tisztaság, íz, szag, állag tekintetében káros hatást ne gyakorolhasson. 2.2. Élelmiszert közvetlenül a földre, padozatra vagy falhoz rakni átmenetileg sem szabad. Kivételt képeznek a földben termõ zöldség-, gyümölcsfélék, földes áruk és palackozott italok, amelyek a földön, padozaton tárolhatók. 2.3. Zöldség-gyümölcs kivételével élelmiszert épületen kívül, a szabadban átmenetileg sem szabad tárolni. Az üzletnyitás elõtti árufogadás feltételeit biztosítani kell úgy, hogy az élelmiszer ne szennyezõdjék, a környezeti hatásoktól védett legyen (hõ, por, esõ, napfény stb.). 2.4. Az élelmiszerek forgalmazása során élelmiszerrel közvetlen érintkezésben csak élelmezés-egészségügyi szempontból megfelelõnek minõsített árusító automata, gép, berendezés, eszköz, edény használható. A minõsítést az OÉTI végzi. 2.5. Az üzemeltetõ köteles az üzlet elõtti járdát, csapadékvíz-elvezetõ árkot tisztán tartani. 2.6. Az üzletben a fogyasztásra alkalmatlanná vált élelmiszert, a forgalmazható áruk körébe nem tartozó anyagot tartani vagy — a 8.17. pontban foglalt kivétellel — állatot bevinni, illetve a kereskedelemmel össze nem függõ vagy a tisztaságot veszélyeztetõ tevékenységet folytatni nem szabad.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes